Тръмп призова двама известни сенатори да не подклаждат Трета световна война, а да се борят с "Ислямска държава" - БЛИЦ
Сенаторите Джон Маккейн и Линдзи Греъм трябва да съсредоточат енергията си в борбата срещу терористичната групировка "Ислямска държава" и нелегалната имиграция, вместо постоянно да се опитват да започнат Трета световна война, написа в "Туитър" президентът на САЩ Доналд Тръмп. По-рано Греъм и Маккейн, числящи се както и Тръмп от редовете на републиканците, публикуваха заявление, в което нарекоха указа на президента относно имиграционните мерки " недостатъчно проверен". "Съвместното заявление на бившите кандидати за президент Джон Маккейн и Линдзи Греъм е погрешно. Те са неубедителни по отношение на имиграцията", написа Тръмп."И двамата сенатори трябва да използват енергията си в ликвидирането на "Ислямска държава", нелегалната имиграция и безопасността на границите, а не да се опитват да подклаждат Трета световна война", констатира президентът.Превод и редакция: БЛИЦ